**EXERCICIOS PRONOMES**

**1. Localiza os pronomes deste texto e clasifícaos en tónicos e átonos. Logo di a función de cada un.**

Pregunteille que lle apetecía e respondeu que ron; pero, segundo saía eu da sala para collerllo, o tipo sentouse na mesa e díxome que me acercase. Eu parei onde quedara coa servilleta na man.

—Ven aquí, filliño. Achégate aquí. Dei un paso cara a el.

—Será esta mesa para o meu compañeiro Bill? –preguntoume, cun ollar de esguello.

Eu repliquei que non coñecía ao seu compañeiro Bill e que a mesa era para un hóspede da casa ao que chamabamos «o capitán».

**2. Introduce o pronome átono de segunda persoa (te / che) que corresponda na posición adecuada.**

– \_\_\_\_\_ vou \_\_\_\_\_ contar un conto.

– Creo que \_\_\_\_ chamaron \_\_\_\_\_\_ os teus pais.

– Preguntaches se \_\_\_\_\_ deixan \_\_\_\_ o coche para a fin de semana que vén?

– \_\_\_\_\_ chaman \_\_\_\_\_ o Roxo pola cor do teu pelo.

– \_\_\_\_\_ Non \_\_\_\_\_ arrepentirás \_\_\_\_\_ de mercalo. \_\_\_\_\_ aseguro\_\_\_\_\_\_ que vai ser así.

– Agarda, que agora \_\_\_\_collo \_\_\_\_ o neno do colo.

– A ti \_\_\_\_\_\_vou \_\_\_\_\_ poñer a andar enseguida.

– Cando pasabas por debaixo dunha fiestra \_\_\_\_ botaron \_\_\_ auga por riba.

– Se segues comportándote así non é difícil que \_\_\_\_\_ boten \_\_\_\_\_\_ da clase.

– \_\_\_\_\_ dixen \_\_\_\_\_ que me agardases nesa esquina e non apareciches, que \_\_\_\_\_ parece ?

**3. Corrixe os erros de colocación do pronome átono que atopes nos seguintes enunciados.**

– Me dá a sensación de que iso ninguén creo.

– Che hai tempo que non estou con ela pero a coñezo moi ben.

– Nunca contouvos o chiste da gaivota e o cura? Non o podo crer.

– Nos trouxeron un agasallo e non queren que abrámolo ata que volvan marchar.

– Mañá me deixas os teus apuntamentos de Historia? En canto déasmos xa pásoos no caderno e chos devolvo.

**4. Introduce lle ou lles segundo corresponda.**

– Di \_\_\_\_\_ aos nenos que estean preparados para as sete e coménta\_\_\_ á nai se poden chegar algo máis tarde.

– Contou\_\_\_\_ un conto antes de deitalos.

– Xa \_\_\_\_\_ atoparon o defecto ao ordenador, di\_\_\_\_ que axiña o terán arranxado.

– Pintáron\_\_\_\_ os ollos e os beizos e parecía unha rapaza.

– Non \_\_\_\_ estrañe, meu pai, que os seus netos aínda non chegasen.

**5. Responde afirmativa e negativamente substituíndo os elementos subliñados**

polos pronomes persoais correspondentes:

• Viches a escultura dos cabalos?

• Vas comer castañas con leite?

• Roubaron os cartos?

• Roubáronnos os cartos?

**6. Substitúe o CD e o CI polos pronomes correspondentes:**

• Colleron as mazás a Aquilino.

• Leva as carpetas aos compañeiros.

• Non nos van facer caso.

• Hoxe tes que facer ti as camas.

• Gastou todos os cartos.

• Aínda non trouxestes os aparellos que vos encarguei?

**7. Xustifica a colocación dos pronomes persoais átonos nos seguintes enunciados.**

• Téñome que asegurar do funcionamento correcto desta máquina.

• Onte fómoslle facer unha visita a Helena.

• Sempre me gustaron moito os gatos porque lle fan moita compaña á xente.

• Xa lle dixen aos profesores que o partido tiña que ser mañá.

**8. Introduce no lugar axeitado o pronome que vai entre parénteses:**

• Contarei o que se dixo na asemblea (lles).

• Houbo que pedir unha suba de salario (lle).

• Dixo que contaría o sucedido (che).

• Distribúen o xornal cada día (lles).

• De cando en vez, traen unha torta de mazá e dan moitos agasallos (me, me).

**9. Substitúe o pronome persoal átono de 1ª persoa (me) polo de 2ª persoa (te, che) tentando manter o sentido das oracións:**

• Moito me gustou que me felicitases polo meu aniversario.

• Cando me dixeron o que me custaba, boteime a rir.

• Afonso presentoume unha rapaza que me levou tomar un café.

• Onte meu pai levoume a pescar; nunca me vin tan feliz.